verskilkontrak s.nw. | verskilkontrakte | reëling wat in ’n termynkontrak getref word waarvolgens vereffeningsverskille deur middel van kontantbetalings gedoen word, eerder as deur die lewering van fisieke goedere of sekuriteite: › ’n Verskilkontrak is ’n verhandelbare kontrak tussen ’n kliënt en ’n makelaar wat die verskil in die huidige waarde van ’n aandeel, geldeenheid, kommoditeit of indeks en sy waarde aan die einde van die kontrak verruil. Dit is gewoonlik ’n makliker vereffeningsmetode omdat verliese sowel as winste in kontant betaal word (Finweek, 26 Januarie 2017). | ENGELS: contract for difference | CFD
› beheerste verspreiding Ook gekontroleerde verspreiding (t.o.v. ’n infeksiesiekte) verspreiding van ’n infeksiesiekte wat in bedwang gehou word deur beleid en maatreëls van die geheel van persone en liggame wat in of namens 'n staat gesag uitoefen, soos om te probeer voorkom dat hospitale oorvol raak en dat gesondheidswerkers oorlaai word, in ’n poging om gaandeweg groepsimmuniteit onder die bevolking te laat ontwikkel | ENGELS: controlled spread
vingerafdruktegnologie s.nw. [gewoonlik enkelvoud] tegniek waarby ’n ingeboude sensor die afdruk van ’n vinger, geplaas op ’n skakelaar, as herkenningsmiddel gebruik om 'n apparaat te ontsluit, 'n deur te laat oopgaan, en so meer | ENGELS: fingerprint technology
♦ iemand soos ’n viool speel iemand in ’n hoë mate laat glo wat jy sê en/of laat doen wat jy wil hê, gewoonlik sonder dat die persoon dit agterkom; iemand om jou pinkie draai; iemand na jou pype laat dans: › Hulle het […] die nasionale diskoers oorheers en die media soos ’n viool gespeel (Max du Preez, Vrye Weekblad, 12 Julie 2019).
vlieërplankry s.nw. [geen meervoud] (sport) watersportsoort waarin ’n deelnemer op ’n kleinerige branderplank staan en hom/haar oor die water laat trek deur ’n spesiale soort waterbestande vlieër wat met lug gevul word sodat dit kan dryf en maklik weer styg: › Vlieërplankry as sport en moontlike troonopvolger vir seilplankry blyk gewild te wees op Kaapse strande (Le Roux Schoeman, Die Burger, 10 Julie 2006). | ENGELS: kiteboarding
vliegskaam b.nw. [attr. en pred.] skaam/verleë omdat jy per vliegtuig reis en daardeur (deur die uitlaatgasse van die vliegtuig) tot die besoedeling van die atmosfeer bydra. | ENGELS: flight shame
Dit kan betekenisgewys nie “vroeëkinderonderwys” wees nie, want in die Afrikaanse woordvormingstesel kan dít slegs een ding beteken, nl. die onderwys van vroeë kind(ers), wat dit duidelik nie is nie, of dit moet “vroeë kinderonderwys” wees, maar dan verplaas ’n mens die klem na “vroeë onderwys”. Dis nie “early education in childhood” nie, dis “education in early childhood”. – Tom McLachlan
Na die wins wat winkeleienaars op dié dag maak sodat hulle daarna nie langer “in die rooi” (in die skuld) is nie, maar “in die swart” (uit die skuld).
VVV2 afk. | VVV’s | (skertsend) vreemde vervloë voorwerp: › Noudat elke Jan Rap en sy maat ’n selfoon besit, word ’n telefoonhokkie – of ’n tiekieboks, soos die oumense dit genoem het – voorwaar so skaars soos ’n wit perd. Weldra sal dit ’n wit olifant wees, in museums bewaar saam met ander VVV’s (Vreemde Vervloë Voorwerpe) soos tikmasjiene en kassetspelers (Sarie, Junie 2015).
2 (uit Engels) gesê deur iemand om die begin van ’n kort pouse (= die begin van ’n blaaskans van sowat vyf minute) aan te dui | Engels: take five
5G-netwerk: › Die inligting is blitsvinnig oor ’n spesiale 5G-netwerk gestuur wat spesiaal vir die geleentheid opgestel is (Petrus Malherbe, Netwerk24, 8 Julie 2019).